Suchinthana/si-wikipedia huggingface dataset:
ටීනා දත්තා

ටීනා දත්තා ලෙස හැඳින්වෙන්නේ ඉන්දියානු චිත්‍රපට සහ රූපවාහිනී නිළියකි. ඇය කලර්ස් ටීවී නාළිකාව ඔස්සේ විකාශය වූ සුප්‍රකට දිනපතා හින්දි සෝප් ඔපෙරාවක් වූ උත්තරන් කතාමාලාවේ ඉච්ඡා වීර් සිං බුන්දේලාගේ චරිතය නිරූපණය කළා ය. මෙම කතාමාලාව වර්ෂ 6කට අධික කාලයක් (2008-2015) විකාශය විය. 2010 වර්ෂයේ ඉච්ඡා වීර් සිං බුන්දේලා චරිතය නිරූපණය වෙනුවෙන් ටීනා දත්තා මාලා නාට්‍යයක හොඳම නිළිය සඳහා ප්‍රොඩියුසර්ස් ගිල්ඩ් චිත්‍රපට සම්මානය ද හිමි කරගත්තා ය.

වෘත්තිය 
සිය පස් හැවිරිදි වියේ දී දත්තා සිස්ටර් නිවේදිතා නැමැති රූපවාහිනී කතාමාලාවට රංගනයෙන් දායක වූවා ය. මෙය 1992 වර්ෂයේ විකාශය විය. අනතුරුව චිත්‍රපටවල චරිත නිරූපණය ඇරඹි ඇය පිතා මාතාර් මන්තාන් චිත්‍රපටයේ වීරවරියගේ දියණියගේ චරිතය නිරූපණය කළා ය. එසේම දස් නම්බර් බාරි, සාගර්කන්‍යා ඇතුළු චිත්‍රපට ගණනාවක් සඳහා ඇය දායක වූවා ය. මීට අමතරව ඇය ඛේලා නැමැති බෙංගාලි රූපවාහිනී ‍සෝප් ඔපෙරාවේ ද චරිත නිරූපණය කළා යත මෙහි ඇය විසින් නිරූපණය කරන ලද්දේ දාමරික කාන්තාවකගේ චරිතයක් වන අතර, දීපංකර් දේ විසින් ඇයව සිය ලේලියන් වන සුදීප්තා සහ දුර්ගා පිළිබඳ ඔත්තු බැලීමට යොදවනු ලැබෙයි.

දත්තා රිතුපර්නෝ ඝෝෂ්ගේ 2003 චිත්‍රපටයක් වූ චෝඛේර් බාලිහි රංගනයේ යෙදන විට ඇගේ වයස අවුරුදු 16කි. මෙහි ඇය රංගනයේ යෙදුණේ ඓශ්වර්යා රායි සමග ය. පසුව ඇය 2005 හින්දි චිත්‍රපටයක් වූ පරිනීතා තුළ ලාබාල ලලිතාගේ චරිතය නිරූපණය කළා ය. 2008 වර්ෂයේ දී ඇය චිරෝදිනි තුමි ජේ අමර් නැමැති බෙංගාලි චිත්‍රපටය සඳහා ද සිය රංගන දායකත්වය සැපයූවා ය.

කලර්ස් ටීවී නාළිකාව ඔස්සේ විකාශය වූ කොයි ආනේ කෝ හේ නැමැති රූපවාහිනී කතාමාලාවේ එක් කථාංගයක කළු මායාවන්ගේ ගහණයට නතු වන තරුණියකගේ චරිතය නිරූපණය කළා ය. පසුව දත්තා කලර්ස් ටීවී නාළිකාවෙන් විකාශය වූ අතිශය ජනප්‍රිය කතාමාලාවක් වන උත්තරන්හි ප්‍රධාන චරිතය වූ ඉච්ඡා වීර් සිං බුන්දේලාගේ චරිතය මෙන්ම ඇගේ දියණියගේ චරිතය ද නිරූපණය කළා ය.

මීට අමතරව ඇය 2009දී කොමඩි සර්කස්, 2013දී කොමඩි නයිට්ස් විත් කපිල් සහ 2014දී ජලක් දිඛ්ලා ජා 7 වැනි රූපවාහිනී වැඩසටහන් සඳවා විශේෂ නිරූපණයන් සිදුකළා ය. 2014දී ඇය බොක්ස් ක්‍රිකට් ලීගය වෙනුවෙන් අහමදාබාද් එක්ස්ප්‍රස් කණ්ඩායම සඳහා තරගවැදුණා ය. එසේම 2016දී ඇය පෙස්බකර්ස්, සුපර් ෆැමිලි 100 සහ ඉච්ඡා දන් තපස්‍යා යන ඉන්දුනීසියානු රූපවාහිනී වැඩසටහන් සමග ද සම්බන්ධ වූවා ය.

චිත්‍රපට දායකත්වය

රූපවාහිනී වැඩසටහන්

සම්මාන

මේවාත් බලන්න
 ඉන්දියානු රූපවාහිනී නිළියන් ලැයිස්තුව

ආශ්‍රේයයන්

බාහිර සබැඳි

 

ජීවත්වන්නෝ
උපන් ස්ථානය දක්නට නොමැති ලිපි (ජීවත්වන්නෝ)
21 වන සියවස තුළ ඉන්දියානු නිළියෝ
හින්දි සිනමාවේ නිළියෝ
ඉන්දියානු රූපවාහිනී නිළියෝ
ඉන්දියානු චිත්‍රපට නිළියෝ
ඉන්දියානු සෝප් ඔපෙරා නිළියෝ
1986 උපත්
ශ්‍රේයා ඝෝෂාල්

ශ්‍රියා ගෝෂාල් (උපත 1984 මාර්තු 12)ඉන්දියානු පසුබින් ගායිකාවකවේ. ඇය සිව් වතාවක් ඉන්දියානු ජාතික සිනමා සම්මාන යෙන් පිදුම් ලද අතර, හය වතාවක් දකුණු ඉන්දියානු ෆිල්ම්ෆෙයා සම්මානයෙන් බිදුම් ලබා ඇත (එක් සම්මානයක් ටෙලිගු සඳහා, දෙකක් කන්නඩා සඳහා, දෙකක් දෙමළ සඳහා සහ හතරක් මලයාලම් සඳහා) අද වන තෙක්. ඇය ඉන්දියානු සිනමාවේ විවිධ භාෂාවන් ගෙන් සංගීතය සපයා ඇති අතර, මේ වන විට ඉන්දියාව තුළ පසුබිම් ගායිකාවක ලෙස ප්‍රසිද්ධියට පත්ව ඇත.

මූලාශ්‍ර

1984 උපත්
සිනමාව
ගායිකාවකාවන්
ඉන්දියානු සිනමාව
Sri janananda pre-school



ශ්‍රී ජනානන්ද මුල් ළමාවිය සංවර්ධන මද්‍යස්ථානය 
 ශ්‍රී ලංකා සර්වෝදය නම් ආයතනයේ අනුග්‍රහයෙන් ඇරෙබු අතර මෙහි අරම්බකයා වන්නේ a.විජේසේකර මහතාය.මෙහි මුල් ගුරුතුමිය වන්නේ ලලිතා විජේසේකර මහත්මිය.ඇය වසර 35 ක් පමණ මෙම පෙර පාසල වෙනුවෙන් කල මෙහෙය කියා නිම කල නොහැක. එම මැතිනියගේ අනුග්‍රහයෙන් වසර 35 ක් තුළ කලාවූ කැපවීමෙන් ලොවට දයද කල ළමුන් පිරිස බොහෝමය.එම ළමුන් මෙත්මියගෙන් ලැබූ අබාශයෙන් අද සිටිනා තැනගන අපට බොහෝ සතුටක් දැනේ.ලලිතා ගුරුතුමිය සමග මෙම පෙරපාසල ඉදිරියට ගෙනා අය බොහෝමය ඒ අතර ගංගා විජේසේකර,ප්‍රියංගා විජේසේකර යන ගුරුතුමියන්ද ඇය සමග ඉදිරියට ආවේය ....






ඉගැන්වූ ගුරුතුමියන් 

අති සාර්ථක වශයෙන් පැවතෙන 
ශ්‍රී ජනානන්ද මුල් ළමාවිය සංවර්ධන මද්යස්ථානයට ඉතා මෙහයක් කල ගුරුවරුන් අප්‍රමාණය
 අද දක්වා අප පෙරපාසලට ඉගැන්වූ ගුරුවරුන් මෙසේය

ඉතිහාසය 

උව පළාතේ බදුල්ල දිස්ත්‍රික්කයේ හපුතලේ කොට්ටාශයේ ඇති මනරම්වූ පෙදෙස එය හපුතලේගම නම් විය.මෙම ගම්මානයට ඇතුළුවන  විටම පෙනෙන චමත්කාර දර්ශනය නම් හපුතලේගම ශ්‍රී බිම්බාරාම පුරාණ විහාරස්ථානයයි.
ප්‍රථම වරට හපුතලේගම ගම්මානයට පෙරපාසල 1977/04/24 ඉදිවන්නේ ලලිතා විජේසේකර මැතිණිය දැතින්ය මෙම පෙරපාසල මුලින්ම ආරම්බ වන්නේ කුඩා පෙරපාසලක් ලෙස හපුතලේගම ශ්‍රී බිම්බාරාම පුරාණ විහාරස්ථානයේ ගොඩනැගිල්ලක් තුළය . වසර 5 ක් පමණ මෙම විහාරයේ පවත්වාගෙන ගිය පෙරපාසල සර්වෝදය ආයතනයට බදවාගන්නා ලදී.ඉන්පසුව සර්වෝදය ආයතනය විසින් පෙරපාසල හට පන්සලට යාබදව ගොඩනැගිලි 2ක් ඉදිකරවා දෙන ලදී. මෙහි මුලිකත්වය ගෙන කටයුතු කරන ලද්දේ විජේසේකර මහතා ව්සින්ය.<</big>
ජෝන්ස් ඔක්සිකරණය

ජෝන්ස් ඔක්සිකරණය යනු ප්‍රාථමික හා ද්විතීක මධ්‍යසාර පිළිවෙලින් කාබොක්සිලික් අම්ල සහ කීටෝන බවට ඔක්සිකරණය කිරීම සඳහා භාවිතා වන්නා වූ කාබනික ප්‍රතික්‍රියාවකි. ප්‍රතික්‍රියාව හෙළිදරවු කරගත් ශ්‍රීමත් ඉවර්ට් ජෝන්ස්ගේ නාමයෙන් මෙම ප්‍රතික්‍රියාව නම්කොට තිබේ.

ජෝන්ස් ප්‍රතිකාරකය, තනුක සල්පියුරික් අම්ලය සහ ඇසිටෝන්හී දියකරන ලද ක්‍රෝමියම් ට්‍රයොක්සයිඩ් ද්‍රාවණයක් වේ. මේ සඳහා පොටෑසියම් ඩයික්‍රෝමේට් හා තනුක සල්පියුරික් අම්ල මිශ්‍ර කිරීමෙන් තනා ගත් ද්‍රාවණයක් වුවද භාවිතා කල හැකිය. ක්‍රෝමික් අම්ලයේ ගතිගුණ කෙරේ එහි ද්‍රාවකය වූ ඇසිටෝන් පැහැදිලිවම බලපෑම් ඇතිකරවයි. මෙම ඔක්සිකරණ ක්‍රියාව ඉතා සීඝ්‍ර සහ සම්පූර්ණයෙන් තාපදායක වන අතරම, ලබාදෙන ඵල ප්‍රමාණයද සාමාන්‍යයෙන් වැඩිය. ප්‍රතිකාරකය කලාතුරකින් අසංතෘප්ත බන්ධනද ඔක්සිකරණය කරයි.

ස්ටොයිකියොමිතිය
ජෝන්ස් ප්‍රතිකාරකය මගින් ප්‍රාථමික සහ ද්විතීක මධ්‍යසාර පිළිවෙලින් ඇල්ඩිහයිඩ සහ කීටෝන බවට පරිවර්ථනය කරනු ලබයි. ප්‍රතික්‍රියා ස්වභාවය මත පදනම්ව ඇල්ඩිහයිඩ, පසුව කාබොක්සිලික් අම්ල බවටද පත්විය හැක. ඇල්ඩිහයිඩ සහ කීටෝන බවට ඔක්සිකරණයේදී, ක්‍රෝමික් අම්ල අණු දෙකක්, මධ්‍යසාර අණු තුනක් ඔක්සිකරණය කරවයි:
 2 HCrO4−  +  3 RR'C(OH)H  +  8 H+  +  4 H2O   →   2 [Cr(H2O)6]3+  +  3 RR'CO

ප්‍රාථමික මධ්‍යසාර, කාබොක්සිලික් අම්ල බව පත්කිරීම සඳහා ජෝන්ස් ප්‍රතිකාරක අණු 4ක් ප්‍රාථමික මධ්‍යසාර අණු 3ක් සමග ප්‍රතික්‍රියා කරයි. ඇල්ඩිහයිඩය මෙහි සෑදෙන අතරමැදි ඵලයක් වේ.
4 HCrO4− + 3 RCH2OH + 16 H+ + 11 H2O → 4 [Cr(H2O)6]3+ + 3 RCOOH
අකාබනික ඵලය කොළ පැහැවන අතර, ක්‍රෝමියම්(III) උදක සංකීර්ණ ගතිගුණ දක්වයි.

යාන්ත්‍රණය
ලෝහ ඔක්සයිඩ මගින් සිදුකරන අනෙකුත් බොහෝ මධ්‍යසාර ඔක්සිකරණ වලදී මෙන් ප්‍රතික්‍රියාව, මිශ්‍ර එස්ටර සංස්ලේෂණය වීම හරහා සිදුවෙයි. එම එස්ටර සතුව CrO3(OCH2R)− අණුක ව්‍යුහයක් පවතී.
CrO3(OH)− + RCH2OH → CrO3(OCH2R)− + H2O

සම්මුතිමය එස්ටරවල මෙන්, මෙම ක්‍රෝමේට් එස්ටරය සංස්ලේෂණය වීම අම්ලය මගින් ඉක්මන් කරවයි. මධ්‍යසාරයේ α-C-H බන්ධන නොමැති අවස්ථාවලදී මෙම එස්ටර වෙන්කර ගැනීමට හැකිය. උදාහරණයක් ලෙස, ටෙට්‍රා-බියුටයිල් මධ්‍යසාරය භාවිතයෙන්, අයෙකුට ((CH3)3CO)2CrO2 සංයෝගය වෙන්කර ගත හැකිවේ. පසුව ක්‍රෝමේට් එස්ටර හායනය වෙමින්, කාබොනයිල් ඵලය සහ අපැහැදිලි  ක්‍රෝමියම්(IV) ඵලයක් නිදහස් කරයි:
CrO3(OCH2R)− → "CrO2OH−" + O=CHR

භාගික ලෙස ඩියුටීරියම් අන්තර්ගතවූ මධ්‍යසාර වන HOCD2R යන සංයෝගයන්ගේ ඔක්සිකරණය වීමේ වේගය, ඩියුටීරියම් අන්තර්ගත නොවන ඒවායේ අනුරූපී ව්‍යුත්පන්න වල ඔක්සිකරණය වීමේ වේග සමග සැසඳීමේදී, සයගුණයක් පමණ මන්දගාමී වේ. වේග-නිර්ණ පියවරේදී C–H (හෝ C-D) බන්ධන බිඳීයන බැව් මෙම විශාල චාලක සමස්ථානික ආචරණය මගින් පෙන්වා දෙයි. ක්‍රෝමියම්(V) ඔක්සයිඩය ලබාදීමට ක්‍රෝමික් අම්ලය සමගින් ඒකීකරණයට ලක්වන ක්‍රෝමියම්(IV) ජාතියෙහි අණු "CrO2OH−" මෙහිවන ප්‍රතික්‍රියා ස්ටොයිකියොමිතිය මගින් හඟවනු ලබයි. එසේම එය මධ්‍යසාර සඳහා ඔක්සිකාරකයෙක් ලෙස ක්‍රියාකරනු ලබයි.

ඇල්ඩිහයිඩ වල ඔක්සිකරණය, C=O බන්ධනය හරහට O3CrO-H− බන්ධනය එකතු වීම මගින් තැනෙන හෙමිඇසිටල් නම් අතරමැදි ඵලය සංස්ලේෂණය වීම හරහා සිදුවන බව පැහැදිලි කෙරේ.

භාවිතය
සමහර භාවිතයන් කෙරේ මෙම ප්‍රතිකාරකය ඉතා ප්‍රයෝජනවත් වූවද, ක්‍රෝමියම්(VI) වූ පිළිකාකාරක ස්වභාවය හේතුවෙන්, ජෝන්ස් ඔක්සිකරණය භාවිතයට ගැනීම අනෙකුත් ඔක්සිකරණ ක්‍රම යොදාගැනීම මගින් ක්‍රමයෙන් විස්ථාපනය කොට තිබේ. නමුත් එය තවදුරටත් කාබනික සංස්ලේෂණයන්හී ප්‍රයෝජනවත් ඔක්සිකරණය කිරීමක් ලෙස ඉතිරිව පවතී.

මූලාශ්‍ර
ජෝන් රේලන්ඩ්ස් පුස්තකාලය

ජෝන් රේලන්ඩ්ස් පුස්තකාලය නව-ගොතික නිර්මාණකරනයට අනුව නිමවා ඇති අතර එන්ගලන්තයේ මැන්චෙස්ටර් නුවර පිහිටා ඇත.

මූලාශ්‍ර

එංගලන්තයේ අධ්‍යයන පුස්තකාල
වින්ඩෝස් 8 සතුව ඇති නව ගුණාංග

වින්ඩෝස් 8 යනු වින්ඩෝස් 7 මෙහෙයුම් පද්ධතිය පසු කරමින් එන මයික්‍රොසොෆ්ට් වින්ඩෝස් හී යෝජිත මීලඟ අනුවාදයයි.[3] එහි තිබෙන නවතම ගුණාංගය වනුයේ ටච්ස්ක්‍රීන් යෙදවුම සඳහා නිමවා ඇති මෙට්‍රෝ- ශෛලියේ අතුරුමුහුණතයි.
ගිගි හඩිඩ්

ජෙලිනා නොව්රා "ගිගි" හඩිඩ් (උපත 1995 අප්‍රේල් 23) ඇමරිකානු විලාසිතා නිරූපිකාවකවේ. ඇය IMG නිරූපිකාවක ලෙස 2013දී අත්සන් තබන ලදී.  2014 නොවැම්බර් මාසයේ දී, හඩිඩ් models.com වෙව් අඩවියේ හොඳම නිරූපිකාවන් 50 තුළට ඇතුළත් විය. 2015 ජනවාරි මාසයේ දී, ඇය Daily Front Row's හි "වසරේ හොඳම නිරූපිකාව'' ලෙසට නම් කරනු ලැබීය.

මූලාශ්‍ර

1995 උපත්
අමරිකානු නිරූපිකාවන්
මඟුල් මහා විහාරය

මඟුල් මහා විහාරය ලාහුගල පිහිටි පුරාණ බෞද්ධ විහාරස්ථානයක් වන අතර, අම්පාර දිස්ත්‍රික්කය, ශ්‍රී ලංකාවේ පිහිටා ඇත..පොතුවිල් නගරයේ සිට සියඹලාන්ඩුව මාර්ගයේ කිලෝමීටර් 10 ක් පමණ ලාහුගල දෙසට ගිය විට මෙම මඟුල් මහා විහාරය හමුවේ.

මූලාශ්‍ර

පුරාණ බෞද්ධ විහාරස්ථාන
ඇෆ්ගනිස්තානු ප්‍රවාහන සහ සිවිල් ගුවන් සේවා අමාත්‍යාංශය

ඇෆ්ගනිස්තානු ප්‍රවාහන සහ සිවිල් ගුවන් සේවා අමාත්‍යාංශය () යනු ගුවන් සහ ගොඩබිම ප්‍රවාහනය, ගුවන්තොටුපොල සහ ජාතික ගුවන්සේවය මෙන්ම, ප්‍රවාහන කර්මාන්තයෙහි නියැලෙන රජයට අයත් බොහෝ ව්‍යවසායයන්ද මෙහෙයුම්කරණය පිළිබඳ වගකීම දරන්නාවූ ඇෆ්ගනිස්තානු රජයේ අමාත්‍යාංශයකි.  ඩර්වුඩ් අලි නජාෆි එහි විෂය භාර අමාත්‍යවරයා විය.

ආශ්‍රිත
ශ්‍රී ලංකාවේ දුම්රිය අනතුරු ලැයිස්තුව

මෙම ලැයිස්තුවෙහි දක්වන්නේ ශ්‍රී ලංකාවේ දුම්රිය අනතුරු ලැයිස්තුව වේ. මෙහි ලැයිස්තුගත කර ඇති ප්‍රධාන අනතුරුවලට අමතරව, වෙනත් ආකාරයේ දුම්රිය අනතුරු සිදුවීම සාමාන්‍යයෙන් සිදුවේ. ඒ අතුරින් දිවයිනේ උතුරුමැද පළාතෙහි මූලික වශයෙන් සිදුවන, හස්තීන් දුම්රියෙහි ගැටීම නිසා සිදුවන අනතුරු සහ අනාරක්ෂිත දුම්රිය හරස් මාර්ගයන්හීදී රථවාහන හෝ පුද්ගලයින් දුම්රියේ ගැටීමෙන් සිදුවන අනතුරු ප්‍රධාන වේ.

1900 සියවස
 1928 කටුකුරුන්ද දුම්රිය අනතුර - 1928 මාර්තු 12 වන දින කටුකුරුන්දේදී මගී දුම්රිය දෙකක් එකිනෙක ගැටීමෙන් මෙම අනතුර සිදුවිය. අනතුර හේතුවෙන් පුද්ගලයෝ 28 දෙනෙකු මරණයට පත්විය.
 1964 මීරිගම දුම්රිය අනතුර - 1964 මාර්තු 18 වන දින මීරිගමදී, මගී දුම්රියක් පීලිපැනීම හේතුවෙන් මෙම අනතුර සිදුවිය. අනතුරින් පුද්ගලයෝ 60 දෙනෙකු ජීවිතක්ෂයට පත්විය.
 1985 යාල්දේවී දුම්රිය බෝම්බ ප්‍රහාරය - 1985 ජනවාරි 19 වන දිනදී, එල්ටීටීඊය විසින් දුම්රියෙහි අටවා තිබූ බෝම්බයක් පිපිරි යාමෙන් මෙම අනතුර සිදුවිය. බෝම්බ පිපිරීමෙන් පුද්ගලයෝ 11 දෙනෙකු ඝාතනයට ලක්විය.
 1985 දුම්රිය බෝම්බ ප්‍රහාරය - 1985 වසරේ ඔක්තෝම්බරයේදී එල්ටීටීඊය විසින්, ත්‍රිකුණාමලය සිට කොළඹ දක්වා ධාවනය වූ භාණ්ඩ ප්‍රවාහණ දුම්රියකට එල්ල කල බෝම්බ ප්‍රහාරයෙන් M2 වර්ගයට අයත් අංක. 571 දුම්රිය එන්ජිමක් විනාශයට පත්විය.
 1996 දෙහිවල දුම්රිය බෝම්බ ප්‍රහාරය - 1996 ජූලි 24 වන දින එල්ටීටීඊය විසින් අංක 764 දරණ කාර්යාල මගී දුම්රියෙහි ස්ථාන හතරක ටවා තිබූ බෝම්බ 4 ක් දෙහිවලදී පුපුරා යාමෙන් මෙම අනතුර සිදුවිය. බෝම්බ ප්‍රහාරය නිසා සිවිල් වැසියෝ 64 දෙනෙකු ඝාතනයට ලක්විය.
 1996 දුම්රිය බෝම්බ ප්‍රහාරය - 1996 දෙසැම්බර් 4 වන දිනදී එල්ටීටීඊය විසින්, ත්‍රිකුණාමලය දුම්රිය මාර්ගයේ ධාවනය වූ M6 වර්ගයට අයත් අංක. 7981 දුම්රිය විනාශයට පත්විය.

2000 සියවස

 2001 අලව්ව දුම්රිය අනතුර - 2001 අගෝස්තු 19වන දින අලව්වේදී දුම්රියක් පීලිපැනීම හේතුවෙන් 13දෙනෙකු ජීවිතක්ෂයට පත්විය.
 2002 රඹුක්කන දුම්රිය අනතුර - 2002 ජනවාරියේදී සිදුවූ මෙම දුම්රිය අනතුරින් පුද්ගලයෝ 15දෙනෙකු ජීවිතක්ෂයට පත්විය. මහනුවර සිට කොළඹ දක්වා ධාවනය වෙමින් පැවති නගරාන්තර සීඝ්‍රගාමී දුම්රියක පද්ධතියේ ඇතිවූ දෝශයක් හේතුවෙන් රඹුක්කනදී පීලිපැනීම නිසා අනතුර සිදුවිය. 
 2002 අලව්ව දුම්රිය අනතුර - 2002 ජූනි 13වන දින අලව්ව දුම්රිය ස්ථානයට පැමිණෙමින් තිබූ දුම්රිය පීලිපැනීම නිසා, පුද්ගලයෝ 14ක් මරණයට පත්විය. 
2004 ශ්‍රී ලංකා සුනාමි-දුම්රිය ව්‍යසනය - ස්වභාවික ව්‍යසනයක් හා සබැඳි, දුම්රිය ඉතිහාසයේ සිදුවූ වැඩිම මරණ සංඛ්‍යාව සහිත සිදුවීම ලෙස සැළකෙන මෙම දුම්රිය අනතුර, 2004 වසරේ දෙසැම්බර් 26 වැනි දින ඉන්දුනීසියාවේ සුමාත්‍රා මුහුදේ ඇතිවූ භූමිකම්පාවක් නිසා හටගත් සුනාමි රළ පහර හේතුවෙන් සිදුවිය. 
2005 පොල්ගහවෙල දුම්රිය අනතුර - 2005 අප්‍රේල් 26වන දින පොල්ගහවෙල දුම්රිය හරස් මාර්ගයකදී බස් රථයක් දුම්රියේ ගැටීම නිසා මෙම අනතුර සිදුවිය. අනතුර හේතුවෙන් බස් රථයේ සිටි පුද්ගලයෝ 37 දෙනෙකු ජීවිතක්ෂයට පත්වූ අතර ඒ. ඩබ්. හප්රූල් අසාද් නම් බස් රියදුරු සුළු තුවාල පමණක් ලැබීය.
 2011 අලව්ව දුම්රිය අනතුර - 2011 සැප්තැම්බර් 17 වන දින, පුද්ගලයින් 5 දෙනෙකුට මරුකැඳවමින් සිදුවිය. අලව්ව දුම්රිය ස්ථානය අසලදී මගී දුම්රිය දෙකක් ගැටීමෙන් අනතුර සිදුවිය.
 2012 වේයන්ගොඩ දුම්රිය අනතුර - 2012 මැයි 17වන දින වදුරව හා කීනවල දුම්රිය ස්ථාන අතර ප්‍රදේශයේදී, නවත්වා තිබූ දුම්රියක තවත් දුම්රියක් ගැටිමෙන් මෙම අනතුර සිදුවිය.
 2014 පොතුහැර දුම්රිය අනතුර - 2014 අප්‍රේල් 30වන දිනදී නගරාන්තර සීඝ්‍රගාමී රජරට රැජිණ දුම්රිය පොතුහැර ප්‍රදේශයේදී අනතුරට ලක්වීමෙන් පුද්ගලයෝ 68දෙනෙකු තුවාල ලැබීය.

මූලාශ්‍ර

ශ්‍රී ලංකාවේ දුම්රිය අනතුරු
ඛායු

ඛායු යනු පැලර්මෝ පාෂාණයේ සඳහන් වන පරිදි පහළ ඊජිප්තුව පාලනය කළ ප්‍රාක්රාජවංශික ඊජිප්තු රජෙකි. එවැනි පාලකයකු පිළිබඳ වෙනත් කිසිදු සාක්ෂියක් හමුනොවන බැවින් මොහු මුඛ පරම්පරාගතව පැවත ආ මිත්‍යා රජකු හෝ සම්පූර්ණයෙන් ප්‍රබන්ධ පාලකයකු විය හැක.

මූලාශ්‍ර

ප්‍රාක්රාජවංශික පාරාවෝවරුන්
සුල්ටන් කොසෙන්

සුල්ටන් කොසෙන් (උපත 1982 දෙසැම්බර්) කුර්දි (ගොවියකු ) වන අතර ගිනස් ලෝක වාර්තාවට අනුව ඔවුගේ නම ලොව උසම ජීවන පිරිමි ලැයිස්තුවට ඇතුලත්ව ඇත. 2.51 මීටර් (අඩි 8 අඟල් 3).

චරිතාපදානය
සුල්ටන් කොසෙන් - ඔහුගේ දෙමාපියන් සමඟ ජීවත්වේ, ඔහුට සහෝදරයන් තිදෙනෙක් සහ සොහොයුරියක සිටී සාමාන්‍යයෙන් ඔවුන්ද උසය. ඔහුගේ උස නිසා ඔහුගේ අධ්‍යයන කටයුතු සම්පූර්ණ කිරීමට නොහැකි වූ අතර, ඒ නිසා ඒ ගොවියකු ලෙස අර්ධ-කාලීනව වැඩ කරණු ලබයි.

වාර්තා

ආශ්‍රිත

බාහිර සබැඳි

මූලාශ්‍ර

ලොව උසම ජීවන පිරිමි ලැයිස්තුව
නිය කලාව

නිය කලාව තීන්ත ආලේප කිරීම, නිය විවිධ නිර්මාණයන්ගෙන් සැකසීම. මෙම කලාව නියපොතු සහ පයැඟිලි නියපොතු මත සිදු කළ හැකි කලා නිර්මාණ වර්ගයකි.මෙම කළාව මගින් හැඩය සහ නිය ඔප ගැන්වීම ප්‍රධාන වශයෙන් සිදු කරයි.

ඉතිහාසය 
The exact origin of nail treatments is unclear, since it appears to have originated in different parts of the world around the same time.

ගැලරිය 

නිය සත්කාර
නිය ආලේපන
ක්ලෙමෙන්සන් ඔක්සිහරණය

ක්ලෙමෙන්සන් ඔක්සිහරණය යනු සින්ක් සංරසය සහ හයිඩ්‍රොක්ලෝරික් අම්ලය භාවිතාකොට කීටෝන (හෝ ඇල්ඩිහයිඩ), ඇල්කේන බවට ඔක්සිහරණය කිරීම පැහැදිලි කෙරෙන රසායනික ප්‍රතික්‍රියාවකි. ප්‍රතික්‍රියාව ඩෙන්මාර්ක් ජාතික රසායන විද්‍යාඥයෙකු වූ එරික් ක්‍රිස්ටියන් ක්ලෙමෙන්සන්ගේ නමින් නම් කොට තිබේ.

මූලාශ්‍ර
කීටෝන

රසායන විද්‍යාවේදී, කීටෝන (ඇල්කනෝන්)  ලෙස හඳුන්වන්නේ RC(=O)R' (මෙහි R සහ R' යනු කාබන් අන්තර්ගත විවිධාකාරයේ  ආදේශක කණ්ඩ විය හැක) යන අණුක ව්‍යුහයක් සහිත කාබනික සංයෝග වේ. කීටෝන සහ ඇල්ඩිහයිඩ සාමාන්‍යයෙන් කාබොනයිල් කණ්ඩයක් (කාබන්-ඔක්සිජන් ද්විත්ව බන්ධනයක්) සහිත සරල සංයෝග ලෙස සැළකේ. −OH හෝ −Cl වැනි සක්‍රීය කාණ්ඩයක්, කාබොනයිල් කාණ්ඩයේ කාබන් පරමාණුවට (උදා: −COOH කාණ්ඩයක් අන්තර්ගත කාබොක්සිලික් අම්ල වල පවතින ආකාරයෙන්) ඍජුවම බැඳී නොපැවතීම නිසා මේවා සරල සංයෝග ලෙස හඳුන්වනු ලබයි. වර්තමානය වන විට කීටෝන ඉතා විශාල ප්‍රමාණයක් හඳුනාගෙන ඇති අතර ඉන් බොහොමයක් කීටෝන වර්ග, කර්මාන්ත වලදී සහ ජීව විද්‍යාවේ යෙදීම් වලදී වැදගත් වේ. උදාහරණ ලෙස බොහොමයක් සීනි වර්ග (කීටෝස) සහ කුඩාම කීටෝනය වන ඇසිටෝන් වැනි කර්මාන්තමය වශයෙන් වැදගත් ද්‍රාවක ආදිය දැක්විය හැකිය.

මූලාශ්‍ර
දි එයස්

දි එයස් (), යනු ලී මින් හෝ, පාක් ශින් හ්යේ සහ කිම් වූ බින් ප්‍රධාන චරිත වලට පන පොවන දකුණු කොරියානු රූපවාහිනී කතා මාලාවකි. මෙය ද ඉන්හෙරිටර්ස් යන නමින්ද ජනප්‍රිය වී ඇත. කතාව රචනය කරන ලද්දේ කිම් ඉයුන් සුක් විසිනි. නාට්‍යයේ පාදම යෙදී ඇත්තේ වරලත් සහ ඉහල පැලැන්තියේ සිසුන්ගෙන් සමන්විත උසස් අධ්‍යාපන පාසලක් පාදක කරගෙනය. කතාංග 20කින් යුතු මෙම රූපවාහිනි කතා මාලාව එස් බී එස් ආයතනය විසින් 2013 ඔක්තෝබර් 09 සිට දෙසැම්බර් 12 දින දක්වා බදාදා සහ බ්‍රහස්පතින්දා දින වල ප්‍රචාරය කරන ලදි.

ඇමරිකන් ඩිජිටල් ඩිස්ට්‍රිබියුශන් ප්ලැට්ෆෝම් ඩ්‍රීම් ෆීවර් සහ කොරියානු නිශ්පාදන ආයතනයක් වන හ්වා ඇන්ඩ් ඩම් පික්චර්ස් සහ සම්බන්ධව කරන ලද පලමු කොරියානු නාට්‍ය ලෙස ද හේයස් කතා මාලාව ජනප්‍රිය වේ.

කථා වස්තුව
මෙම කතා මාලාවෙන් ධනවත්, වරප්‍රසාදලාභී, සහ ප්‍රභූ පැලැන්තියේ පවුල්වල දරුවන් තම උසස් අධයාපනය ලබා ඔවුන්ගේ පවුල් ව්‍යාපාර වල උරුමයට හිමිකම් කීමට අදාල පසුබිමක් ඉස්මතු කර පෙන්වයි. මෙම ධනවත් සිසුන් හට තම තමන්ට අවශ්‍ය සෑම දෙයක්ම ඕනෑ තරම් තිබුනද ආදරය නම් මාතෘකාවේදී ඔවුන්  තරමක පීඩා විදීමක් මෙයින් පෙන්නුම් කරයි. එයට ප්‍රධානම හේතුව ලෙස කතා මාලාවේ පෙන්නුම් කරන්නේ, මෙම පවුල් ආදරයට වඩා ව්‍යාපාර හා මුදල් වලට වැඩි අවධානයක් යොමු කිරීමයි. කිම් ටෑන් (ලී මින් හෝ) යනුද එවැනිම ධනවත් පවුලක අති විශාල හෝටල් සමූහයක අධිපතිවරයෙකුට හා ඔහුගේ අනියම් බිරිඳට දාව ඉපදෙන උරුමකරුවෙකි. ඔහුට තවත් වැඩිමහල් සොහොයුරෙකු සිටින අතර එම වැඩිමහල් සොහොයුරා ඔවුන්ගේ පියාගේ නීතිමය බිරිඳගේ දරුවා වීම හේතුවෙන් ඔවුන් දෙදෙනා අතර තරමක ආරවුලක් පවතී. මේ හේතුවෙන් කිම් ටෑන් එක්සත් ජනපදයට පිටත් කර හරින්නේ අධ්‍යයන කටයුතු සඳහාය. මේ අතරතුර කාලයේදී ඔහුගේ සොහොයුරා කිම් වොන් (චෝයි ජින් හ්යුක්) ඔවුන්ගේ පවුල් ව්‍යාපාරයේ බලය ඔහු අතට ගැනීමට උත්සාහ දරයි.එක්සත් රාජධානියේ සිටිනා අතරතුරදී කිම් ටෑන් හට අහම්බයකින් ඇමරිකාවේ සිටින තම සොහොයුරිය බැලීමට එන කොරියානු යුවතියක් චා ඉඋන් සන්ග් (පාක් ශින් හ්යේ) මුන ගැසේ. ඇමරිකාවේ නොදන්නා පරිසරයක අතරමන්බාවයකට පත් වන ඇයට කිම් ටෑන් විසින් උදව් කරනා අතර ඔහු තුල ඇය කෙරේ තරමක සෙනෙහසක් හට ගැනෙයි. නමුත් කිම් ටෑන් ඒ වන විටත් රේචල් යූ (කිම් ජී වොන්) නම් ධනවත් තරුණියකට පවුල් විසින් විවාහ යෝජනා ඉදිරිපත් කර තිබින. රේචල්ගේ අනාගත මස්සිනා සහ කිම් ටෑන්ගේ හිටපු හොඳම මිතුරා වූ චෝයි යන්ග් දූ (කිම් වූ බින්) (මොහුද කිම් ටෑන් හා ඉඋන් සන්ග් ඉගෙනුම ලබන පාසලටම ඇතුලත් වේ) ඉඋන් සන්ග් වෙත ආකර්ශනය වීමට පටන් ගනී. මෙම ධනවත් තරුණයන් ඉතා ඉක්මනින්ම ප්‍රශ්න රැසකට මුහුණ පාන්නේ මුදල් හා සත්‍ය ලෝකය නිසි පරිදි තේරුම් ගත් විටය. නමුත් මේ ගැටුම් අතරින් ආදරය යනු කුමක්දැයි ඔවුන් ඉගෙන ගැනීම මෙම කතා මාලාව තුලින් පසක් කරයි.

මූලාශ්‍ර
සුරිනාමය

සුරිනාම්, නිල වශයෙන් සුරිනාම් ජනරජය ලෙස හදුන්වයි.දකුණු ඇමරිකාවේ ඊසාන දිග අත්ලාන්තික් වෙරළ මත පිහිටි ස්වෛරී රාජ්‍යයක් වේ.නැගෙනහිරින් ප්‍රංශ ගිනියා මායිමෙන්, ගයනා වට බටහිර දෙසින් සහ බ්‍රසීලයට දකුණු දෙසින් පිහිටා ඇත.සුරිනාම් ආසන්න වශයෙන් එහි ජනගහනය 5,66,000 පමණවේ.බොහෝ ජනයා රටේ උතුරේ මුහුදු තීරයේ ජීවත් වන අතර මෙහි අගනුවර සහ විශාලතම නගරය වන පැරමාරිබෝ (Paramaribo) තුළ හා ඒ වටාද වාසය කරයි.

17 වන සියවසේ අග භාගයේ දී ලන්දේසි පාලනය යටතේ පැමිණීමට පෙර යුරෝපීය බලවතුන් විසින් ගවේෂණය හා තරග කරන ලදී.වර්ෂ 1954 දී, සුරිනාම් නෙදර්ලන්ත රාජධානිය ව්‍යවස්ථාපිත රටවල් අතරින් එකක් බවට පත්විය.1975 නොවැම්බර් 25 දා, සුරිනාම් නෙදර්ලන්ත රාජධානියෙන් මිදී ස්වාධීන රාජ්‍යයක් බවට පත් විය.

නිරුක්ති ශාස්ත්‍රය

ඉතිහාසය

සුරිනාම් ඉතිහාසය ක්‍රි.පූ 3000 දක්වා දිව යන්නකි.විශාලතම ගෝත්‍රය වන අරවැක් ( Arawak ) , සංචාරක වෙරළබඩ ගෝත්‍රයන් වන ඔවුන් දඩයම් කිරීම හා මසුන් ඇල්ලීමේන් ජීවතය පවත්වා ගෙන යන ලදී.

දේශපාලනය

සුරිනාම් ජනරජය, 1987 ආණ්ඩුක්‍රම ව්‍යවස්ථාව මත පදනම් වූ පාර්ලිමේන්තු නියෝජිත ප්‍රජාතන්ත්‍රවාදී ජනරජයක් වේ.රජයේ ව්‍යවස්ථාදායක ශාඛා එකවර හා ජනප්‍රිය වසර පහක කාලයක් සඳහා තේරී පත් සාමාජිකයන් 51කින් යුත් මන්ත්‍රී මාණ්ඩලික ජාතික සභාවකින් සමන්විත වේ.

මූලාශ්‍ර

සුරිනාම්
දකුණු ඇමරිකාවේ රටවල්
ඇනටෝලියානු විකර්ණය

ඇනටෝලියානු විකර්ණය යනු  මධ්‍යධරණී මුහුදෙහි ඊසාන දිග කෙළවරෙහි සිට  කළු මුහුදෙහි ගිනිකොණ දිග කෙළවර දක්වා, මධ්‍යම සහ නැගෙනහිර තුර්කිය හරහා විකර්ණාත්මක ලෙසින් දිවෙන සෛද්ධාන්තික බෙදුම් රේඛාවක් වන අතර, තුර්කියෙහි දේශසීමාවන් තුල දිවෙන ඉහළ යුප්‍රටීස් ගංගාවෙහි ගමන් මගෙහි කොටසක් දළ වශයෙන් විනිවිද යයි.

ජෛවභූගෝලීය බාධකය

1971 වසරෙහිදී විකර්ණය පළමුවෙන් යෝජනා කලේ  බ්‍රිතාන්‍ය උද්භිද විද්‍යාඥ පීටර් හැඩ්ලන්ඩ් ඩේවිස් විසිනි. ඔහු දුටුවේ විකර්ණයට බටහිරින් පැවති ශාක විශේෂයන් බොහෝමයක් එයින් නැගෙනහිරට වූ පෙදෙසෙහි නොවූ අතර, විකර්ණයට නැගෙනහිරින් වූ අනෙක්වා එයට බටහිරින් නොවූ බවත්ය. විශ්ලේෂණයට භාජනය වූ විශේෂයන් 550 අතුරින්, 135 ක් "නැගෙනහිර දිග" වූ අතර  228 ක් "බටහිර දිග" විය. කෙසේවෙතත්, ඩේවිස් විසින් විමසා බැලීමෙන් පසුව භෞතික, භූවිද්‍යාත්මක හෝ දේශගුණාත්මක වෙනස්කම් හෝ  පස් වර්ගය අතර වෙනසක් හෝ වෙතින් මෙම සංසිද්ධිය සඳහා වගකිය යුතු බවට තීරණය කල නොහැකි විය. ශාකමය ශාක විවිධත්වයට ඇනටෝලියානු විකර්ණය විසින් බාධකයක් පමුණුවනවා හැරෙන්නට, ශාක විශේෂයන් හාර සියයක් පමණ මෙම විකර්ණයට ඒකදේශික වන අතර වෙනයම් කිසිම තැනක ඒවා දක්නට නොමැත.

1989 වසරෙහිදී, ටී. එචිම් සහ ඒ. ගුනේර් යන තුර්කි උද්භිද විද්‍යාඥයින් විසින් ෆ්ලෝරා ඔෆ් ටර්කි නමැති අධ්‍යයනය මගින් ශාක විශේෂයන්ගේ ව්‍යාප්තිය පිළිබඳ විස්තරාත්මක ලෙසින් පරික්ෂා කොට වෙළුම් අටක් ප්‍රකාශයට පත් කර ඇත. ඔවුන් ඉන්පසු නිගමනයකට එළඹුනේ විකර්ණය සත්‍ය වශයෙන් පැවතුනු අතර ශාක විශේෂයන්ගෙන් 33% ක් විකර්ණය නිසා කිසියම් ආකාරයක බලපෑමකට හසුවී ඇති බවයි. ඔවුන් ඊළඟට සලකා බැලුවේ සංසිද්ධියට හේතුකාරකවූ කාරණා කුමක්ද යන්නයි. විකර්ණය දෙපස උන්නතාංශයෙහි වෙනසක් දක්නට ලැබුණු අතර, බටහිර පෙදෙසට වූ භූමිය පහත් විය. තවද වෙනසක් වූයේ කාලගුණ විද්‍යාත්මක පෙදෙස් පිළිබඳවයි: බටහිර දෙසට වන්නට මධ්‍යධරණී දේශගුණයෙහි ශුෂ්ක සහ අර්ධ-ශුෂ්ක මාදිළියන් පැවති අතර  නැගෙනහිර දෙසට වන්නට අර්ධ-ශුෂ්ක, උප-ආර්ද්‍ර සහ ආර්ද්‍ර මාදිළියන් පැවතුනි. විකර්ණයෙහි මධ්‍ය කොටසෙහි ජිප්සම් ව්‍යුහයක් පැවතුනු අතර, ශාක ව්‍යාප්තිය කෙරෙහි එහි බලපෑම පැහැදිලි නොවීය. ප්‍රදේශයෙහි පුරා-භූ විද්‍යාත්මක ඉතිහාසයට වඩා විකර්ණයෙහි දෙපස පරිසරවිද්‍යාත්මක වෙනස්කම් සුවිශේෂතාවයක් දරන බව ඔවුහූ තීරණය කලහ.

ඉරාන-ඇනටෝලියානු ප්‍රදේශය යනු, මෑත පෙරදිග පෙදෙසෙහි සුවිශේෂී  ජෛව-විවිධත්ව තැවි පොළක් වන අතර, ඇනටෝලියාව යනු යුරෝපියානු සහ තුර්කි-ඉරාන ශාක සංහතීන් පිළිබඳව සංක්‍රාන්ති ස්ථානයකි. අවසන් අයිස් යුගයෙහිදී දකුණු දිග අයිස් සීමාවට ඔබ්බෙන් තුර්කිය පිහිටා තිබූ අතර, ,  යුරෝපයෙහි ශාක සහ සතුන්ට භව්‍ය ග්ලැසියර නිස්සරණයක් ලෙසින්  ඇනටෝලියාව ක්‍රියාත්මක වූ බවක් සැලකිය හැකිවෙයි. පශ්චිම ප්ලයොස්ටොසීන යුගයෙහිදී මෙම ප්‍රදේශයෙහි මුහුදු මට්ටම වර්තමානයෙහි පවතිනවාට වඩා 130 මී (427 අඩි) තරම් වැඩි අගයයකින් පහළ මට්ටමක පැවති අතර, බොස්ෆරස් සහ මාර්මරා මුහුද අතර වරින්වර බිම් සේතු සැදුණි.  වඩාත් මෑත අයිස් යුගය කෙළවරදී, ඇනටෝලියානු විකර්ණයට බටහිරින් නොනැසී ඉතිරි වූ ශාක වලට යුරෝපය වෙතට යළි පැතිරිය හැකි වූ අතර, නැගෙනහිර පැත්තෙහි වූ ඒවාට සිරියාව, ඉරාකය සහ මෑත පෙරදිග ප්‍රදේශ වලට පැතිරිය හැකි විය.

දෙපස පවතින උණුසුම් වියලි ගිම්හාන දේශගුණයෙහි නොනැසී පැවතිය නොහැකි විශේෂයන් සඳහා ටෝරස් කඳු විසින් සිසිල් තෙත්බර දේශගුණයක් සපයන අතර මේ නිසා නොනැසී ඉතිරි වීම සහ විශේෂප්‍රාප්තිය වෙත රුකුල් දෙන්නට ඇති අතර, මේ නිසාම වර්තමානයෙහි බොහෝ ඒකදේශික විශේෂයන් මෙහි දක්නට ඇත.

ආශ්‍රිත

තුර්කියේ භූගෝල විද්‍යාව
ලාඕසයේ සංස්කෘතිය

වසර දහස් ගණනක් මුළුල්ලෙහි අග්නිදිග ආසියාවේ සිදුවූ වෙළෙඳ හා සංක්‍රමණයන්ගේ දේශීය සන්ධිස්ථානයක් ලෙස ලාඕසයේ සංස්කෘතිය සහ සිරිත් විරිත් සංවර්ධනය විය. 2012වන විට ලාඕසයෙහි ජනගහනය දළ වශයෙන් මිලියන 6.4ක් පමණ විය. ඔවුන් වර්ග කිලෝමීටර් 236,800ක (වර්ග සැතපුම් 91,429) භූමි ප්‍රමාණයක් තුළ විසිරී ගොස් සිටි අතර, ආසියාවේ අඩුම ජනගහනය ඝනත්වයකින් හෙබි රටක්ද විය. ලාඕසයෙහි නිළ වශයෙන් ජාතීන් 47කට අධික ප්‍රමාණයක් හඳුනා ගෙන ඇති අතර ඔවුහූ උප සමාජ 149කට සහ විවිධ භාෂා 80කට පමණ බෙදී ගොස් තිබේ. රටෙහි ඉතිහාසය පුරාම සඳහන් වන ලාඕ ජනයා, ලාඕසයෙහි ජනවාර්ගික සහ භාෂාමය බහුතරය වේ. අග්නිදිග ආසියාව තුල සාම්ප්‍රදායික ලාඕස සංස්කෘතිය, භාරතීය සංස්කෘතීන්ගෙන් එකක් ලෙස සැලකේ. (බුරුමය, තායිලන්තය සහ කාම්බෝජය සමගින්).

භූගෝලීය වශයෙන් හුදෙකලාව පිහිටි සහ කඳුකර භූමි ස්වභාවයක් හිමි ලාඕසය, නැගෙනහිරෙන් Annamite කඳු පන්තියට මායිම් වෙමින් වියට්නාමය සමග සාම්ප්‍රදායික දේශපාලන හා සංස්කෘතික සීමාවක් ගොඩනගනු ලබයි.

ජනවාර්ගික
2012 වන විට, ලාඕසයෙහි ඇස්තමේන්තුගත ජනගහනය මිලියන 6.9ක් විය. ලාඕ රජය විසින් ලාඕසයෙහි ජාතීන් 47ක් සහ ඉන් බෙදී ගිය උප සමාජ 149ක් හඳුනාගෙන ඇත. වාර්ගිකත්වය හා ස්ථානය මත පදනම්ව ලාඕස සමාජය සාම්ප්‍රදායිකව, පුළුල් කාණ්ඩ තුනකට බෙදා දක්වනු ලැබේ. ආසන්න වශයෙන් මුළු ජනගහනයෙන් 60% ක් ජනවාර්ගික ලාඕස් ජනයා වේ. (ලාඕ ජනයා හෝ ලාඕ-තායි ජනයා); 34% ක් ලාඕස් උස්බිම ජනයා ලෙස වර්ග කර තිබෙන අතර ඊට ප්‍රධාන වශයෙන් මොන් හෝ ඛමර් සම්භවයක් ඇති ජනතාව අයත් වෙයි. වියට්නාම සහ චීන සම්බවයක් සහිත ජනයා ඉතිරි 6% ප්‍රමාණය සම්පූර්ණ කරයි .

භාෂාව
ලාඕසයෙහි විවිධ ජනවාර්ගික ජනගහනයක් දැකිය හැකි අතර ඔවුන් භාෂා 80 කට අධික සංඛ්‍යාවක් භාවිතා කරණු ලබයි. ලාඕසයෙහි නිල භාෂාව ලාඕ භෂාවයි. ලාඕ බස කාථා කරන මිලියන 19ක ජනතාවක් තායිලන්තයෙහිද, මිලියන 3ක් ලාඕසයෙහිද වාසය කල බව භූ-දේශපාලනික ඉතිහාසය පිළිබිඹු කරයි.

ආගම

ලාඕසයේ 60%ක් පමණ ථේරවාද බෞද්ධ ජනතාව වේ.

බුදු දහම
ලාඕසයෙහි ථේරවාද බුදු දහම සංස්කෘතික අනන්‍යතාව සඳහා ප්‍රමුඛ වී තිබෙයි. ලාඕස් ජාතික සංකේතය ලෙස දැට් ලුඅන්ග් ස්තූපය හදුන්වනු ලබයි.

සිරිත් විරිත්
ලාඕස සමාජයීය ව්‍යුහයන් අසල්වැසි කාම්බෝජය හෝ තායිලන්තය සමග සසඳන විට සාපේක්ෂව සරල වේ.

සාහිත්‍යය
ලාඕසය සාම්ප්‍රධායික සාහිත්‍යය ලෙස දහසයවන සහ දහහත් වන සියවසේ ලැන් සැන්ග් (Lan Xang) හි සාහිත්‍යය හොදා ගෙන ඇත.

ආහාර පිසීම

ලාඕස් ආහාර රටේ වාර්ගික විවිධත්වය පිළිබිඹු කරනු ලබයි. ලාඕසයෙහි පොදු ආහාර අතර පවා ප්‍රාදේශීයව වෙනස්කම් දැකගත හැකිවේ. පොදු ලාඕස් ආහාර වේලක් සඳහා මහඟු කුළුබඩු වලින් සමන්විත හීන්කොට කපන ලද මාළු හෝ කුකුළු මස් සහ ඇලෙන සුළු බත් සමඟ සපයනු ලබයි.

මූලාශ්‍ර

ලාඕස් සංස්කෘතිය
ලාඕසය